pythainlp/thai-wiki-dataset-v4 huggingface dataset:
โฮเชยา (กษัตริย์)

โฮเชยา ("Hōšēaʿ", "ความรอด"; "A'úsiʾ" ["a-ú-si-ʾ"]) เป็นกษัตริย์ลำดับที่ 19 และลำดับสุดท้ายของราชอาณาจักรอิสราเอลเหนือ และเป็นบุตรชายของเอลาห์ (คนละคนกับกษัตริย์เอลาห์แห่งอิสราเอล) วิลเลียม เอฟ. ออลไบรท์ (William F. Albright) ระบุรัชสมัยของโฮเชยาไว้ที่ 732–721 ปีก่อนคริสตกาล ส่วนเอ็ดวิน อาร์. ทีเลอ (Edwin R. Thiele) ระบุเป็น 732–723 ปีก่อนคริสตกาล
อีเรเน กัมแบร์

อีเรเน กัมแบร์-กอร์โน (12 กุมภาพันธ์ ค.ศ. 1926 – 23 กุมภาพันธ์ ค.ศ. 2024) เป็นนักฟันดาบสากลชาวอิตาลีและแชมป์โอลิมปิกการแข่งประเภทฟอยล์
ประวัติ.
อีเรเน กัมแบร์ เกิดเมื่อวันที่ 12 กุมภาพันธ์ ค.ศ. 1926 ที่เมืองตรีเยสเต ประเทศอิตาลี เธอเริ่มสนใจการฟันดาบตั้งแต่อายุแปดขวบในเมืองตรีเยสเต ซึ่งการที่เธอเข้าไปเกี่ยวข้องกับการฟันดาบนั้นเป็นเรื่องบังเอิญ โดยแทนที่จะเข้าไปในห้องโถงที่เธอเคยฝึกยิมนาสติก เธอกลับเข้าไปในห้องโถงฟันดาบโดยไม่ได้ตั้งใจ เธอเข้าร่วมการแข่งขันกีฬาโอลิมปิก 4 ครั้ง ได้แก่ ลอนดอน (ค.ศ. 1948), เฮลซิงกิ (ค.ศ. 1952), โรม (ค.ศ. 1960) และโตเกียว (ค.ศ. 1964) 
หลังจากสำเร็จการศึกษาวิทยาศาสตรบัณฑิต สาขาเคมีอุตสาหกรรม เธอได้เปิดตัวในการแข่งกีฬาโอลิมปิกที่ลอนดอนเมื่อ ค.ศ. 1948 ทว่าเธอเป็นฝ่ายแพ้ในรอบรองชนะเลิศ กระทั่งสี่ปีต่อมาที่การแข่งขันกีฬาโอลิมปิกที่เฮลซิงกิ เธอต้องเผชิญหน้ากับอีโลนา เอเลค นักฟันดาบสากลชาวฮังการี วัย 45 ปี ซึ่งเคยเป็นแชมป์โอลิมปิกสองสมัย (ที่เบอร์ลินและลอนดอน) โดยเธอชนะการแข่งดังกล่าวด้วยคะแนน 4–3 จากนั้น เธอไม่ได้เข้าร่วมการแข่งกีฬาโอลิมปิกที่เมลเบิร์น เนื่องจากเธอกำลังตั้งครรภ์ ส่วนในการแข่งกีฬาโอลิมปิกที่กรุงโรม ค.ศ. 1960 เธอได้รับรางวัลเหรียญทองแดงประเภททีม ท้ายที่สุดเธอก็ได้เข้าร่วมทีมฟันดาบของอิตาลีในโอลิมปิกที่โตเกียว รวมถึงเธอได้รับหลายเหรียญรางวัลจากการแข่งฟันดาบชิงแชมป์โลก จากนั้นเธอเริ่มทำหน้าที่เป็นผู้ฝึกสอนทีมชาติในโอลิมปิกที่มิวนิก และอันโตเนลลา ราโญ ลูกศิษย์ของเธอคว้าเหรียญทองมาได้ นอกจากนี้ กัมแบร์ยังทำงานที่บริษัทเคมีภัณฑ์มอนเตดีซันในช่วงที่เธอเป็นนักฟันดาบ
การเสียชีวิต.
กัมแบร์เสียชีวิตที่เมืองลิสโซเนเมื่อวันที่ 23 กุมภาพันธ์ ค.ศ. 2024 สิริอายุได้ 98 ปี
ความสำเร็จ.
กัมแบร์ได้รับรางวัลเหรียญทองจากการแข่งฟอยล์ประเภทบุคคลในโอลิมปิกฤดูร้อน 1952 ที่เมืองเฮลซิงกิ ส่วนในการแข่งโอลิมปิกฤดูร้อน 1960 ที่กรุงโรม เธอได้รับรางวัลเหรียญทองแดงจากการแข่ง"ฟอยล์ทีม" นอกจากนี้ เธอยังได้รับตำแหน่งชนะเลิศสองรายการ ได้แก่ รายการหนึ่งในประเภทบุคคล (ค.ศ. 1953) และอีกหนึ่งรายการกับทีมอิตาลี (ค.ศ. 1957) รวมถึงเหรียญรางวัลอีกหกเหรียญจากการแข่งฟันดาบชิงแชมป์โลก
การควบคุมอากาศยานหน้า

การควบคุมอากาศยานหน้า  คือการอำนวยเส้นทางและการชี้เป้าให้แก่อากาศยานโจมตีสนับสนุนทางอากาศโดยใกล้ชิด (CAS) เพื่อให้มั่นใจว่าการโจมตีจะทำลายเป้าหมายที่ตั้งใจไว้โดยไม่ก่อให้เกิดอันตรายต่อกองกำลังฝ่ายเดียวกัน ภารกิจนี้ดำเนินการโดย ผู้ควบคุมอากาศยานหน้า (Forward Air Controller, FAC) ซึ่งอาจเป็นชุดเฉพาะกิจภาคพื้นดินหรือเป็นอากาศยานลำอื่นก็ได้
หน้าที่หลักของผู้ควบคุมอากาศยานหน้าคือการรับประกันความปลอดภัยของกองกำลังฝ่ายเดียวกันในขณะทำปฏิบัติการสนับสนุนทางอากาศโดยใกล้ชิด เนื่องจากเป้าหมายฝ่ายข้าศึกที่แนวรบมักตั้งอยู่ใกล้กับกองกำลังฝ่ายเดียวกัน จึงมีความเสี่ยงที่จะเกิดการหลงโจมตีฝ่ายเดียวกันระหว่างการโจมตีทางอากาศ อันตรายดังกล่าวเกิดขึ้นได้จากสองสาเหตุหลัก ได้แก่ อากาศยานผู้ทิ้งระเบิดไม่สามารถระบุเป้าหมายได้อย่างชัดเจน และไม่ทราบทที่ตั้งที่แท้จริงของกองกำลังฝ่ายเดียวกัน ปัจจัยต่างอื่น เช่น การพรางตัว สถานการณ์ที่เปลี่ยนแปลงอย่างต่อเนื่อง และความคลุมเครือในการข่าว ล้วนเพิ่มความเสี่ยงมากขึ้น ด้วยเหตุนี้ การมีผู้ควบคุมอากาศยานหน้าคอยนำทางและชี้เป้าจะช่วยลดความเสี่ยงดังกล่าว และเลี่ยงไม่ให้เกิดลูกหลงต่อผู้มิใช่พลรบที่อยู่ในบริเวณพื้นที่เป้าหมายการโจมตี
วอลเลย์บอลหญิงโกปาอาเมริกา

วอลเลย์บอลหญิงโกปาอาเมริกา  หรือ วอลเลย์บอลหญิงกอปาอาแมรีกา  เป็นการแข่งขันวอลเลย์บอลนานาชาติประจำปี ซึ่งจัดโดยสมาพันธ์วอลเลย์บอลอเมริกาใต้ (CSV) สำหรับทีมวอลเลย์บอลหญิงทีมชาติชุดใหญ่ของทวีปอเมริกาใต้ ถือเป็นการแข่งขันระดับที่สอง รองจากการแข่งขันวอลเลย์บอลหญิงชิงแชมป์อเมริกาใต้
โกปาอาเมริกาได้รับการประกาศเมื่อวันที่ 13 กรกฎาคม ค.ศ. 2024 โดย มาร์โก ตูลิโอ ไทเชย์รา  ประธานสมาพันธ์ ในการประชุมสมัยสามัญครั้งที่ 76 ของสมาพันธ์วอลเลย์บอลอเมริกาใต้ ที่เมืองเบลูโอรีซองชี ประเทศบราซิล การแข่งขันนี้จะมีบางทีมจากสมาพันธ์วอลเลย์บอลอเมริกาเหนือ อเมริกากลาง และแคริบเบียน (NORCECA) ได้รับเชิญเข้าร่วม และจะจัดขึ้นเป็นประจำทุกปีในช่วงเวลาเดียวกับการแข่งขันวอลเลย์บอลหญิงเนชันส์ลีก เพื่อเปิดโอกาสให้ทีมที่ไม่ได้เข้าร่วมการแข่งขันระดับโลก
การแข่งขันที่สอดคล้องกันสำหรับประเภททีมชายคือ วอลเลย์บอลชายโกปาอาเมริกา
สมัยใหม่ตอนต้น

สมัยใหม่ตอนต้น  คือยุคสมัยในประวัติศาสตร์ที่ถูกนิยามว่าเป็นส่วนหนึ่งของสมัยใหม่หรือก่อนหน้าสมัยใหม่ทันที โดยแบ่งตามประวัติศาสตร์ยุโรปและแนวคิดกว้าง ๆ เกี่ยวกับความทันสมัยเป็นหลัก ไม่มีวันที่แน่นอนที่บ่งบอกถึงจุดเริ่มต้นหรือจุดสิ้นสุดของสมัยใหม่ตอนต้น และขอบเขตของสมัยใหม่ตอนต้นอาจแตกต่างกันไปขึ้นอยู่กับสาขาประวัติศาสตร์ที่กำลังศึกษา โดยทั่วไป สมัยใหม่ตอนต้นถือว่ามีระยะเวลาตั้งแต่ประมาณต้นคริสต์ศตวรรษที่ 16 ถึงต้นคริสต์ศตวรรษที่ 19 (ประมาณ ค.ศ. 1500–1800) ในบริบทของยุโรป สมัยใหม่ถูกนิยามว่าเป็นยุคสมัยหลังสมัยกลางและก่อนการมาถึงของความทันสมัย แต่ช่วงเวลาของขอบเขตเหล่านี้ยังไม่เป็นที่แน่ชัด ในบริบทของประวัติศาสตร์โลก คำว่าสมัยใหม่ตอนต้นมักถูกนำมาใช้แม้ในบริบทที่ไม่มี "สมัยกลาง" ที่เทียบเท่ากัน
เหตุการณ์และการเปลี่ยนแปลงทางประวัติศาสตร์ต่าง ๆ ถูกเสนอให้เป็นจุดเริ่มต้นของสมัยใหม่ตอนต้น รวมถึงการเสียกรุงคอนสแตนติโนเปิลในปี ค.ศ. 1453 การเริ่มต้นของสมัยฟื้นฟูศิลปวิทยา การสิ้นสุดของสงครามครูเสด การปฏิรูปศาสนาในเยอรมนีซึ่งนำไปสู่การกำเนิดของนิกายโปรเตสแตนต์ และจุดเริ่มต้นของยุคแห่งการสำรวจ ซึ่งเป็นจุดเริ่มต้นของการล่าอาณานิคมครั้งแรกของยุโรป จุดสิ้นสุดของสมัยนี้อยู่ที่เหตุการณ์การปฏิวัติฝรั่งเศส และบางครั้งก็รวมถึงการปฏิวัติอเมริกาหรือการขึ้นสู่อำนาจของนโปเลียน พร้อมกับการมาถึงของการล่าอาณานิคมครั้งที่สองของลัทธิจักรวรรดินิยมใหม่
ในช่วงหลายทศวรรษที่ผ่านมา นักประวัติศาสตร์ได้โต้แย้งว่า จากมุมมองทั่วโลก ลักษณะสำคัญที่สุดของสมัยใหม่ตอนต้นคือลักษณะโลกาภิวัตน์แบบดั้งเดิมซึ่งแผ่ขยายออกไปมากขึ้น พร้อมกันนี้เศรษฐกิจและสถาบันใหม่ ๆ ได้เกิดขึ้น โดยมีความซับซ้อนและแสดงออกในระดับโลกมากขึ้นตลอดสมัย และยังรวมถึงการเพิ่มขึ้นของอิทธิพลของลัทธิพาณิชยนิยมในฐานะทฤษฎีเศรษฐศาสตร์ โดยแนวโน้มสำคัญอื่น ๆ ของสมัยนี้ ได้แก่ การพัฒนาวิทยาศาสตร์เชิงทดลอง ความก้าวหน้าทางเทคโนโลยีที่รวดเร็วขึ้น การเมืองภาคประชาชนที่เน้นเรื่องความเป็นฆราวาส การเดินทางที่เร่งตัวขึ้นอันเนื่องมาจากการพัฒนาแผนที่และการออกแบบเรือ และการเกิดขึ้นของรัฐชาติ
บทนิยาม.
สมัยใหม่ตอนต้นแบ่งย่อยออกเป็นสามสมัยหลัก ๆ ของประวัติศาสตร์ยุโรป ได้แก่ สมัยคลาสสิก สมัยกลาง และสมัยใหม่ คำว่า "สมัยใหม่ตอนต้น" ถูกเสนอขึ้นครั้งแรกโดยลินน์ ธอร์นไดค์ (Lynn Thorndike) นักประวัติศาสตร์สมัยกลาง ในผลงานของเขาในปี ค.ศ. 1926 ชื่อ "A Short History of Civilization" เพื่อเป็นทางเลือกที่กว้างกว่าคำว่ายุคฟื้นฟูศิลปวิทยา คำว่า "สมัยใหม่ตอนต้น" ถูกนำมาใช้ครั้งแรกในสาขาประวัติศาสตร์เศรษฐกิจในช่วงคริสต์ทศวรรษ 1940 และ 1950 และค่อย ๆ แพร่หลายไปยังนักประวัติศาสตร์คนอื่น ๆ ในทศวรรษต่อมา และเป็นที่รู้จักอย่างกว้างขวางในหมู่นักวิชาการในช่วงคริสต์ทศวรรษ 1990
ประวัติศาสตร์เศรษฐกิจ

ประวัติศาสตร์เศรษฐกิจ  คือการศึกษาประวัติศาสตร์โดยใช้เครื่องมือเชิงระเบียบวิธีทางเศรษฐศาสตร์ หรือให้ความสนใจเป็นพิเศษกับปรากฏการณ์ทางเศรษฐกิจ การวิจัยดำเนินการโดยใช้วิธีการทางประวัติศาสตร์ วิธีการทางสถิติ และการประยุกต์ใช้ทฤษฎีเศรษฐศาสตร์กับสถานการณ์และสถาบันทางประวัติศาสตร์ สาขาวิชานี้สามารถครอบคลุมหัวข้อที่หลากหลาย เช่น ความเท่าเทียม การเงิน เทคโนโลยี แรงงาน และธุรกิจ โดยเน้นที่การทำให้เศรษฐกิจกลายเป็นส่วนหนึ่งของประวัติศาสตร์ การวิเคราะห์เศรษฐกิจในฐานะหน่วยพลวัต และการพยายามให้ข้อมูลเชิงลึกเกี่ยวกับวิธีการจัดโครงสร้างและแนวคิด
นักประวัติศาสตร์เศรษฐกิจใช้ทั้งข้อมูลเชิงปริมาณและเชิงคุณภาพในการทำความเข้าใจบริบททางประวัติศาสตร์ที่เหตุการณ์ทางเศรษฐกิจสำคัญ ๆ เกิดขึ้น โดยมักมุ่งเน้นไปที่พลวัตเชิงสถาบันของระบบการผลิต แรงงาน และทุน รวมถึงผลกระทบของเศรษฐกิจต่อสังคม วัฒนธรรม และภาษา นักวิชาการในสาขานี้อาจวิเคราะห์จากมุมมองของสำนักความคิดเศรษฐกิจต่าง ๆ เช่น เศรษฐศาสตร์กระแสหลัก เศรษฐศาสตร์สำนักออสเตรีย เศรษฐศาสตร์สำนักมาคส์ เศรษฐศาสตร์สำนักชิคาโก และเศรษฐศาสตร์สำนักเคนส์
ประวัติศาสตร์เศรษฐกิจมีหลายสาขาวิชาย่อย วิธีการทางประวัติศาสตร์มักถูกนำมาใช้ในประวัติศาสตร์การเงินและธุรกิจ ซึ่งมีความทับซ้อนกับประวัติศาสตร์สังคม เช่น ประวัติศาสตร์ประชากรศาสตร์และประวัติศาสตร์แรงงาน ในสาขาวิชาย่อยไคลโอเมตริกส์ นักเศรษฐศาสตร์จะใช้วิธีการเชิงปริมาณ (เศรษฐมิติ) ส่วนในประวัติศาสตร์ทุนนิยม นักประวัติศาสตร์อธิบายจะประเด็นและกระบวนการทางประวัติศาสตร์เศรษฐกิจจากมุมมองทางประวัติศาสตร์
หารักด้วยใจเธอ

หารักด้วยใจเธอ  เป็นละครโทรทัศน์ไทยแนวสุขนาฏกรรมจินตนิยม ออกอากาศทางช่องจีเอ็มเอ็ม 25นำแสดงโดยชานน สันตินธรกุลและทักษอร ภักดิ์สุขเจริญ เป็นการสร้างใหม่จากละครโทรทัศน์จีนเรื่อง "รักแรกของสาวใหญ่" ซึ่งออกอากาศครั้งแรกในปี ค.ศ. 2020
ละครเรื่องนี้ร่วมผลิตโดยจีเอ็มเอ็มทีวีและ อินไซต์ เอนเตอร์เทนเมนท์ และตัวอย่างละครได้รับการเผยแพร่ในงาน "GMMTV23 Diversely Yours" ซึ่งเป็นงานแถลงข่าวเปิดตัวละครเรื่องใหม่ของจีเอ็มเอ็มทีวี ที่จัดขึ้นที่ยูเนียนฮอลล์เมื่อวันที่ 22 พฤศจิกายน พ.ศ. 2565
เกดาลิยาห์

เกดาลิยาห์ (หรือ ; "Gəḏalyyā") เป็นบุคคลจากคัมภีร์ไบเบิลผู้เป็นผู้ว่าราชการของมณฑลเยฮูด เป็นบุตรชายของอาหิคัมผู้ช่วยชีวิตผู้เผยพระวจนะเยเรมีย์ 
ชื่อ.
"เกดาลิยาห์" (หรือ , เขียนแบบอื่น ๆ ได้เป็น Gedalia, Gedallah, Gedalya, หรือ Gedalyah; "Gəḏalyyā" หรือ <templatestyles src="Script/styles_hebrew.css" />גְּדַלְיָהוּ‎ "Gəḏalyyāhū") มีความหมายว่า "ยาห์ (เวห์) ทรงยิ่งใหญ่"
ภูมิหลัง.
เกดาลิยาห์เป็นบุตรชายของอาหิคัม (ผู้ช่วยชีวิตผู้เผยพระวจนะเยเรมีย์) และเป็นหลานปู่ของชาฟาน (ผู้ถูกกล่าวถึงว่ามีความสัมพันธ์กับการค้นพบม้วนคำสอนซึ่งนักวิชาการบางคนระบุว่าเป็นแก่นของหนังสือเฉลยธรรมบัญญัติ
การดำรงตำแหน่งผู้ว่าราชการ.
ตามเรื่องเล่าในหนังสือเยเรมีย์และหนังสือพงศ์กษัตริย์ ฉบับที่ 2 ในคัมภีร์ฮีบรู เกเดลิยาห์ได้รับการแต่งตั้งจากเนบูคัดเนสซาร์ที่ 2 กษัตริย์แห่งบาบิโลนให้เป็นผู้ว่าราชการของมณฑลเยฮูด ที่ก่อตั้งขึ้นหลังความพ่ายแพ้ของราชอาณาจักรยูดาห์และการถูกทำลายของเยรูซาเล็ม โดยก่อตั้งจากพื้นที่ซึ่งเคยเป็นราชอาณาจักรยูดาห์ เกดาลิยาห์ได้รับการสนับสนุนจากทหารรักษาการณชาวเคลเดียที่ประจำการอยู่ที่มิสปาห์ ชาวยิวที่ลี้ภัยไปในดินแดนโดยรอบเมื่อยินข่าวการแต่งตั้งเกดาลิยาห์ก็เดินทางกลับมายูดาห์
เกดาลิยาห์เริ่มส่งเสริมให้ประชาชนทำนาและปลูกองุ่นอย่างกระตือรือร้น จึงเป็นการวางรากฐานความมั่นคง หลายคนที่หลบหนีไปยังดินแดนใกล้เคียงระหว่างสงครามรู้สึกสนใจข่าวการพื้นตัวของชุมชน จึงเดินทางมาเข้าด้วยเกดาลิยาห์ที่มิสปาห์และได้รับการต้อนรับเป็นอย่างดีจากเกดาลิยาห์
การถูกสังหาร.
อิชมาเอลบุตรเนธานิยาห์พร้อมด้วยชาย 10 คนได้สังหารเกดาลิยาห์รวมถึงชาวยิวส่วนใหญ่ที่ร่วมด้วยกับเกดาลิยาห์ และชาวบาบิโลนหลายคนที่เนบูคัดเนสซาร์ทรงให้อยู่กับเกดาลิยาห์ (เยเรมีย์ 41:2 -3) ชาวยูดาห์ที่เหลืออยู่หวาดกลัวการแก้แค้นของเนบูคัดเนสซาร์จึงหนีไปอียิปต์ แม้ว่าวันเวลาที่เกิดเหตุการณ์นี้จะไม่แน่ชัดในคัมภีร์ไบเบิล แต่อาจเกิดขึ้นเมื่อประมาณ 582 หรือ 581 ปีก่อนคริสตกาล (เยเรมีย์ 52:30) ประมาณ 4 หรือ 5 ปีกับ 3 เดือนหลังการทำลายเยรูซาเล็มและพระวิหารแรกเมื่อ 586 ปีก่อนคริสตกาล
ชุลมุนกางเกงน้ำเงิน

ชุลมุนกางเกงน้ำเงิน  เป็นละครโทรทัศน์ไทยแนว BL ที่ผลิตโดยเทีย ไฟว์-วัน นำแสดงโดยภูมิสุวรรณ สุวรรณสถิตย์และภาสวิชญ์ ธรรมสังคีติ สร้างจากนิยายออนไลน์เรื่อง Love Sick: The Chaotic Lives of Blue Shorts Guys ของลติกา ชุมภู 
ออกอากาศทางช่อง 9 เอ็มคอตเอชดี ทุกวันอาทิตย์ เวลาเที่ยงคืน (เวลามาตรฐานไทย) ตั้งแต่วันที่ 14 กันยายน ถึง 22 ธันวาคม พ.ศ. 2567
 เลขานุการสภานักเรียน
 ประธานชมรมดนตรี
 ประธานชมรมเชียร์ลีดเดอร์ที่แอบชอบโน่
 แอบชอบเอิ้น
จักรพรรดินีเซี่ยวฮุ่ย (ราชวงศ์หมิง)

จักรพรรดินีเซี่ยวฮุ่ย (จีน: 孝惠皇后; พินอิน: "Xiáo húi huáng hòu"; ? - 5 ธันวาคม ค.ศ. 1522) รู้จักกันในพระนาม พระพันปีหลวงโซ่วอัน เป็นพระมเหสีใน จักรพรรดิเฉิงฮว่า ประสูติในสกุลเช่า เป็นพระราชอัยยิกาในจักรพรรดิเจียจิ้ง #เปลี่ยนทาง 
พระราชประวัติ.
ในประวัติศาสตร์ไม่มีบันทึกว่าประสูติในปีใด พระนางถูกครอบครัวขายให้ขันทีในหางโจว และได้เข้าพระราชวังต้องห้าม ในปีค.ศ. 1460 พระนางได้เป็นนางกำนัล
ปีค.ศ. 1464 จักรพรรดิเฉิงฮว่าขึ้นครองราชย์ขณะพระชนมายุได้ 17 พรรษา พระนางได้รับการสถาปนาขึ้นเป็นพระสนม
ปีค.ศ. 1476 ทรงให้การประสูติพระราชโอรสองค์ที่ 1 พระนามว่าองค์ชายจูโหยวหยวน 
ปีค.ศ. 1478 ทรงให้การประสูติพระราชโอรสองค์ที่ 2 พระนามว่าองค์ชายจูโหยวหลิน
ปีค.ศ. 1481 ทรงให้การประสูติพระราชโอรสองค์ที่ 3 พระนามว่าองค์ชายจูโหยวหยุน
พระพันปีหลวง.
ปีค.ศ. 1487 จักรพรรดิเฉิงฮว่าสวรรคตลง จักรพรรดิเจิ้งเต๋อขึ้นครองราชย์ พระนางประทับอยู่ในตำหนักเงียบๆ
ปีค.ศ. 1521 จักรพรรดิเจิ้งเต๋อสวรรคต จักรพรรดินีเซี่ยวคังจิ้งทรงเลือกองค์ชายจูโฮ่วชงขึ้นครองราชย์เป็นจักรพรรดิเจียจิ้ง พระนางได้รับการสถาปนาขึ้นเป็นพระพันปีหลวงโซ่วอัน
ปีค.ศ. 1522 พระนางสิ้นพระชนม์ลง จักรพรรดิทรงสั่งสถาปนาพระสมัญญานามว่า
จักรพรรดินีเซี่ยวฮุ่ย คังซู่ เหวินเหริน เซี่ยเทียน โย่วเซิ่ง Empress Xiaohui Kangsu Wenren Yishun Xietian Yousheng (孝惠康肅溫仁懿順協天祐聖皇后)
พระนามหลังสิ้นพระชนม์.
พระนามหลังสิ้นพระชนม์ได้แก่
จักรพรรดินีเซี่ยวฮุ่ย คังซู่ เหวินเหริน เซี่ยเทียน โย่วเซิ่ง
Empress Xiaohui Kangsu Wenren Yishun Xietian Yousheng
เกมรักสลับมิติ

เกมรักสลับมิติ เป็นละครโทรทัศน์ไทยที่ออกอากาศทางช่อง 3 เอชดี ดัดแปลงมาจากละครโทรทัศน์เกาหลีใต้เรื่อง "W รักข้ามมิติ" นำแสดงโดยสุชาร์ มานะยิ่งและสุทธิรักษ์ ทรัพย์วิจิตร ร่วมด้วยชินวุฒ อินทรคูสิน, ชนนิกานต์ เนตรจุ้ยและวรพรต ฝั้นธรรมครั้ง
 ศัลยแพทย์ ลูกสาวของธเนศผู้สร้างเกม Better World 
 พระเอกในเกม Better World
 แพทย์รุ่นพี่ที่แอบชอบนิสา
 ผู้ช่วยคนสนิทของอคิณ ที่แอบชอบอคิณ
 พ่อของอคิณ และเป็นเจ้าของบริษัท Better World
 บอดี้การ์ดส่วนตัวของอคิณ
ข้อตกลงเฮลซิงกิ

ข้อตกลงเฮลซิงกิขั้นสุดท้าย  หรือที่เรียกอีกอย่างว่า ข้อตกลงเฮลซิงกิ หรือ ปฏิญญาเฮลซิงกิ เป็นเอกสารที่ลงนามในการประชุมปิดการประชุมว่าด้วยความมั่นคงและความร่วมมือในยุโรป (CSCE) ระยะที่สาม ซึ่งจัดขึ้นที่กรุงเฮลซิงกิ ประเทศฟินแลนด์ ระหว่างวันที่ 30 กรกฎาคม ถึง 1 สิงหาคม พ.ศ. 2518 หลังจากการเจรจาสองปีที่รู้จักกันในชื่อกระบวนการเฮลซิงกิ ประเทศยุโรปทั้งหมดในขณะนั้น ยกเว้นอันดอร์ราและสาธารณรัฐประชาชนแอลเบเนีย รวมถึงสหรัฐอเมริกาและแคนาดา (รวม 35 รัฐที่เข้าร่วม) ได้ลงนามในข้อตกลงขั้นสุดท้าย เพื่อพยายามปรับปรุงความผ่อนคลายระหว่างกลุ่มตะวันออกและกลุ่มตะวันตก อย่างไรก็ตาม ข้อตกลงเฮลซิงกิไม่มีผลผูกพัน เนื่องจากไม่มีสถานะเป็นสนธิสัญญาที่ต้องให้รัฐสภาให้สัตยาบัน บางครั้งคำว่า "กติกาสัญญาเฮลซิงกิ" ก็ถูกใช้อย่างไม่เป็นทางการเช่นกัน
มาตรา.
ในคำจำกัดความของการประชุมว่าด้วยความมั่นคงและความร่วมมือในยุโรป มีการจัดกลุ่มหรือตะกร้าสี่แบบ ในตะกร้าแรก “ปฏิญญาว่าด้วยหลักการที่ชี้นำความสัมพันธ์ระหว่างประเทศที่เข้าร่วม” (หรือที่เรียกว่า “สิบประการ”) ได้ระบุประเด็นสำคัญ 10 ประการดังต่อไปนี้:
ตะกร้าที่สองให้คำมั่นสัญญาถึงความร่วมมือทางเศรษฐกิจ วิทยาศาสตร์ และเทคโนโลยี อำนวยความสะดวกในการติดต่อทางธุรกิจและความร่วมมือทางอุตสาหกรรม เชื่อมโยงเครือข่ายการขนส่งเข้าด้วยกัน และเพิ่มการไหลเวียนของข้อมูล ตะกร้าที่สามเกี่ยวข้องกับพันธสัญญาที่จะปรับปรุงบริบทของมนุษย์ เช่น การรวมตัวของครอบครัว การแต่งงาน และการเดินทาง นอกจากนี้ยังมุ่งพัฒนาสภาพความเป็นอยู่ของนักข่าวและขยายการแลกเปลี่ยนทางวัฒนธรรม ตะกร้าที่สี่เกี่ยวข้องกับขั้นตอนการติดตามการดำเนินงานและการวางแผนการประชุมในอนาคต
เสรีภาพทางด้านข่าวสาร.
สหรัฐอเมริกาได้พยายามหาบทบัญญัติที่จะห้ามการรบกวนสัญญาณวิทยุ แต่ไม่สามารถบรรลุฉันทามติได้เนื่องจากถูกคัดค้านจากสหภาพโซเวียต ถึงกระนั้น ฝ่ายตะวันตกยังเชื่อว่าการรบกวนสัญญาณเป็นสิ่งผิดกฎหมายภายใต้ถ้อยคำที่ตกลงกันไว้สำหรับ "การขยายการเผยแพร่ข้อมูลที่ออกอากาศทางวิทยุ" สหภาพโซเวียตเชื่อว่าการรบกวนสัญญาณเป็นการตอบสนองทางกฎหมายที่ชอบธรรมต่อการออกอากาศ ซึ่งพวกเขาโต้แย้งว่าเป็นการละเมิดวัตถุประสงค์กว้าง ๆ ของข้อตกลงเฮลซิงกิในการ "บรรลุผลประโยชน์ของความเข้าใจร่วมกันระหว่างประชาชนและเป้าหมายที่กำหนดไว้ในการประชุม"
วอลเลย์บอลชายโกปาอาเมริกา

วอลเลย์บอลชายโกปาอาเมริกา  หรือ วอลเลย์บอลชายกอปาอาแมรีกา  เป็นการแข่งขันวอลเลย์บอลนานาชาติประจำปี ซึ่งจัดโดยสมาพันธ์วอลเลย์บอลอเมริกาใต้ (CSV) สำหรับทีมวอลเลย์บอลชายทีมชาติชุดใหญ่ของทวีปอเมริกาใต้ ถือเป็นการแข่งขันระดับที่สอง รองจากการแข่งขันวอลเลย์บอลหญิงชิงแชมป์อเมริกาใต้
โกปาอาเมริกาได้รับการประกาศเมื่อวันที่ 13 กรกฎาคม ค.ศ. 2024 โดย มาร์โก ตูลิโอ ไทเชย์รา  ประธานสมาพันธ์ ในการประชุมสมัยสามัญครั้งที่ 76 ของสมาพันธ์วอลเลย์บอลอเมริกาใต้ ที่เมืองเบลูโอรีซองชี ประเทศบราซิล การแข่งขันนี้จะมีบางทีมจากสมาพันธ์วอลเลย์บอลอเมริกาเหนือ อเมริกากลาง และแคริบเบียน (NORCECA) ได้รับเชิญเข้าร่วม และจะจัดขึ้นเป็นประจำทุกปีในช่วงเวลาเดียวกับการแข่งขันวอลเลย์บอลหญิงเนชันส์ลีก เพื่อเปิดโอกาสให้ทีมที่ไม่ได้เข้าร่วมการแข่งขันระดับโลก
การแข่งขันรายการนี้ถือว่าเป็นการจัดขึ้นใหม่ในรูปแบบของวอลเลย์บอลอเมริกาส์คัพ ซึ่งเป็นการแข่งขันระดับทวีปที่เลิกจัดไปแล้ว โดยจัดขึ้นระหว่างปี ค.ศ. 1998 ถึง 2008 สำหรับทีมวอลเลย์บอลชายทีมชาติของซีเอสวี และนอร์เซกา
เมเรกิ

เมเรกิ  เป็นศักราชของญี่ปุ่น  ในยุคเอโดะ เกิดขึ้นหลังศักราช"โจโอ"และก่อนศักราช"มันจิ" ศักราชนี้กินระยะเวลาจากเมษายน ค.ศ. 1655 ถึงกรกฎาคม ค.ศ. 1658 
จักรพรรดิที่ครองราชย์ในศักราชนี้คือจักรพรรดิโกะ-ไซ
อาถรรพเวท

อาถรรพเวท (IAST: "Atharvaveda" มาจากคำว่า "अथर्वन्" แปลว่า "นักบวช" และ "वेद" แปลว่า "ความรู้") หรือคือ "คลังความรู้ของอาถรรพวัน ("atharvans)" ซึ่งเป็นขั้นตอนสำหรับชีวิตประจำวัน" คัมภีร์นี้อยู่ในคัมภีร์พระเวทเล่มที่ 4 และเป็นส่วนเพิ่มเติมล่าสุด
ภาษาของอาถรรพเวทแตกต่างจากภาษาสันสกฤตฤคเวทโดยยังคงรักษาร่องรอยโบราณของภาษาอินโด–ยุโรปที่เก่ากว่าพระเวท คัมภีร์ประกอบด้วยเพลงสวด 730 บทพร้อมมนต์ประมาณ 6,000 บท แบ่งออกเป็น 20 เล่ม ประมาณหนึ่งในหกของอาถรรพเวทดัดแปลงบทกวีจากฤคเวท และยกเว้นเพียงเล่มที่ 15 และ 16 ส่วนใหญ่จะเป็นร้อยกรองที่แต่งด้วยฉันทลักษณะเวทหลากหลายรูปแบบ
วอลเลย์บอลหญิงนอร์เซกาแชมเปียนส์คัพ

วอลเลย์บอลหญิงนอร์เซกาแชมเปียนส์คัพ  เป็นการแข่งขันวอลเลย์บอลหญิงสำหรับทีมชาติชุดใหญ่ของอเมริกาเหนือ ซึ่งจัดโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) ตั้งแต่ปี ค.ศ. 2015 และจัดขึ้นทุกสี่ปี
ในปี ค.ศ. 2015 การแข่งขันใช้เป็นรอบคัดเลือกสำหรับวอลเลย์บอลหญิงเวิลด์คัพ 2015 และปี ค.ศ. 2019 เป็นรอบคัดเลือกเพื่อหาทีมที่ชนะเลิศเข้าแข่งขันโอลิมปิกรอบคัดเลือกโซนอเมริกาเหนือ
นอร์เซกาวิมินส์ไฟนอลโฟร์

นอร์เซกาวิมินส์ไฟนอลโฟร์  เป็นการแข่งขันวอลเลย์บอลนานาชาติประจำปี ซึ่งจัดโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) ก่อตั้งขึ้นในปี ค.ศ. 2020 สำหรับทีมชาติชุดใหญ่ของอเมริกาเหนือ 4 อันดับแรกที่ไม่ได้เข้าร่วมการแข่งขันวอลเลย์บอลหญิงเนชันส์ลีก การแข่งขันครั้งแรกเริ่มขึ้นในปี ค.ศ. 2022 โดยให้สิทธิ์ทีมที่ชนะเลิศเข้าร่วมการแข่งขันวอลเลย์บอลหญิงแชลเลนเจอร์คัพ และตั้งแต่ ปี ค.ศ. 2023 เป็นต้นมา การแข่งขันนี้จะให้คะแนนสะสมอันดับโลกเพื่อใช้เป็นการคัดเลือกโดยตรงเข้าสู่วอลเลย์บอลเนชันส์ลีก
ช้าง เอฟเอคัพ 2568–69

การแข่งขัน ไทยเอฟเอคัพ 2568–69 (หรือ ช้าง เอฟเอคัพ 2568–69 ตามชื่อผู้สนับสนุนหลัก) เป็นการแข่งขันไทยเอฟเอคัพ ฤดูกาลที่ 32 โดยจัดการแข่งขันแบบแพ้คัดออก จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ ซึ่งทีมที่ชนะเลิศจะได้สิทธิ์เป็นตัวแทนจากไทยในการแข่งขันเอเอฟซีแชมเปียนส์ลีกอีลิท รอบคัดเลือกเพลย์ออฟ
รอบการแข่งขัน.
รอบแรก.
การจับสลากแบ่งสายมีขึ้นในวันที่ 29 สิงหาคม 2568 โดยมีทั้งหมด 64 สโมสรที่เข้าร่วมการแข่งขันในรอบแรก ประกอบด้วยทีมจากไทยแลนด์ อเมเจอร์ลีก 11 สโมสร, ไทยแลนด์ เซมิโปรลีก 9 สโมสร, ไทยลีก 3 จำนวน 33 สโมสร และไทยลีก 2 จำนวน 11 สโมสร โดยแบ่งเป็นการแข่งขันทั้งหมด 32 คู่ และอีก 16 สโมสรจะได้สิทธิ์ผ่านเข้าสู่รอบ 64 ทีมสุดท้ายโดยอัตโนมัติ การแข่งขันจะมีขึ้นในวันที่ 24 กันยายน 2568
การจัดการจดหมายเหตุ

การจัดการจดหมายเหตุ  คือสาขาการจัดการที่เกี่ยวข้องกับการดูแลรักษาและใช้จดหมายเหตุ โดยทั้งการได้มา, การดูแล, การจัดระเบียบ, การบรรยาย และการเรียกคืนเอกสารจากองค์การไปยังคลังจดหมายเหตุ เมื่อเอกสารได้ถูกคัดเลือกและถูกย้ายไปคลังจดหมายเหตุ เอกสารดังกล่าวจะกลายเป็นจดหมายเหตุ
ขั้นตอน.
ขั้นตอนการจัดการจดหมายเหตุประกอบไปด้วยการได้มาและรับเอกสารจากสำนักงานของเอกสารต้นทาง ก่อนที่จะมาจัดระเบียบและบรรยายเอกสารดังกล่าวตามหลักฐานและข้อปฏิบัติทางด้านจดหมายเหตุ และจัดทำด้านการสืบค้นให้สามารถเข้าถึงจดหมายเหตุดังกล่าวได้อย่างสะดวก
การเข้าถึง.
อีกหนึ่งประเด็นที่มีความสำคัญในการจัดการจดหมายเหตุคือการที่ผู้เข้ามาใช้ทุกคนงานสามารถเข้าถึงจดหมายเหตุและวัตถุของจดหมายเหตุได้โดยไม่ว่าบุคคลนั้นจะมีความสามารถทางด้านร่างกายแบบใด โดยส่วนใหญ่ในปัจจุบันองค์การของนักจดหมายเหตุและบรรณารักษ์มักจะมีทรัพยากรความรู้ให้กับนักจดหมายเหตุเกี่ยวกับวิธีการจัดการจดหมายเหตุเพื่อให้สามารถเข้าโดยง่ายดาย ทั้งนี้นักจดหมายเหตุและบรรณารักษ์ที่ดูแลเกี่ยวกับเอกสารพิเศษต่างมีประเด็นปัญหาเกี่ยวกับการที่สาธารณชนสามารถเข้าถึงทรัพยากรได้ง่ายยิ่งขึ้น โดยเฉพาะจดหมายเหตุบางส่วนที่ได้ถูกจัดเก็บขึ้นมาก่อนหน้าที่จะมีการพิจารณาถึงเรื่องการเข้าถึง
วอลเลย์บอลชายนอร์เซกาแชมเปียนส์คัพ

วอลเลย์บอลชายนอร์เซกาแชมเปียนส์คัพ  เป็นการแข่งขันวอลเลย์บอลชายสำหรับทีมชาติชุดใหญ่ของอเมริกาเหนือ ซึ่งจัดโดยสมาพันธ์วอลเลย์บอลอเมริกาเหนือ อเมริกากลาง และแคริบเบียน (นอร์เซกา) ตั้งแต่ปี ค.ศ. 2015 และจัดขึ้นทุกสี่ปี
ในปี ค.ศ. 2015 การแข่งขันใช้เป็นรอบคัดเลือกสำหรับวอลเลย์บอลชายเวิลด์คัพ 2015 และปี ค.ศ. 2019 เป็นรอบคัดเลือกเพื่อหาทีมที่ชนะเลิศเข้าแข่งขันโอลิมปิกรอบคัดเลือกโซนอเมริกาเหนือ
ปากกัด ตีนถีบ

ปากกัด ตีนถีบ เป็นภาพยนตร์แอคชั่นสยองขวัญ ไทยปี พ.ศ. 2568 กำกับโดย กัลป์ กัลย์จาฤก นำแสดงโดย ปริญ สุภารัตน์, ณัฏฐณิชา ดังวัธนาวณิชย์ และ วันเวลา บุญนิธิไพสิฐ ออกฉายทั่วโลกทาง เน็ตฟลิกซ์ เมื่อวันที่ 9 กรกฎาคม พ.ศ. 2568 ผสมผสานองค์ประกอบของศิลปะการต่อสู้และซอมบี้สยองขวัญ ภาพยนตร์เรื่องนี้ได้รับความสนใจจากฉากแอ็กชั่นที่รวดเร็ว ท่าเต้นมวยไทย และฉากดิสโทเปีย 
ภาพยนตร์เรื่องนี้ออกฉายทั่วโลกบน เน็ตฟลิกซ์ และได้รับคำวิจารณ์เชิงบวกจากนักวิจารณ์ นอกจากนี้ยังติดอันดับ 1 ใน 10 ภาพยนตร์ยอดนิยมของ เน็ตฟลิกซ์ ทั่วโลกอีกด้วย 
โครงเรื่อง.
ในอนาคตที่เลวร้าย โลกต้องเผชิญกับปัญหาขาดแคลนอาหารและภัยพิบัติที่เกิดจากการเปลี่ยนแปลงสภาพภูมิอากาศ โดยน้ำแข็งที่ละลายทำให้แบคทีเรียอายุนับล้านปีหลุดออกมา 
สิงห์ อดีตนักมวยไทยต้องการกลับบ้านเกิดที่เชียงดาว เพื่อเริ่มต้นชีวิตอันเงียบสงบกับ ริน แฟนสาวซึ่งมีอาชีพเป็นหมอ ในงานสุดท้ายของเขา สิงห์เดินทางไปกรุงเทพฯ ในฐานะคนขับรถพร้อมกับเกรียง ลูกพี่ของเขา เพื่อส่งมอบตู้คอนเทนเนอร์ที่บรรทุกปลาจากเรือบรรทุกสินค้าที่จมลงของ VS Corporation โดยที่พวกเขาไม่รู้ตัวเลยว่าปลาพวกนี้ปนเปื้อนด้วยเชื้อโรคที่ไม่รู้จัก ซึ่งทำให้เจ้าหน้าที่ระดับสูงของ VS ป่วย เขาถูกนำตัวส่งโรงพยาบาลที่รินทำงานอยู่ และเสียชีวิตก่อนที่จะฟื้นคืนชีพและกัดคนไข้และเจ้าหน้าที่ ทำให้เกิดการติดเชื้อซอมบี้ซึ่งนำไปสู่การปิดโรงพยาบาล
 อดีตนักมวยไทย
 แพทย์ประจำโรงพยาบาลและแฟนสาวของสิงห์
 ผู้บัญชาการตำรวจแห่งชาติ
 ผู้บัญชาการกองกำลังป้องกันประเทศ
นักแสดงและตัวละคร.
ผู้ให้เสียงพากย์.
กัลป์ กัลย์จาฤก กำกับภาพยนตร์โดยบทภาพยนตร์ของ ณัฐ นวลแพง วีรสุ วรรพจน์ วทัญญู อิงควิวัฒน์ และชลนที อักษรสิงห์ชัย 
ผู้กำกับกัลป์ กัลย์จาฤก อธิบายกับ เน็ตฟลิกซ์ ว่าพวกเขาต้องการสำรวจว่าการต่อสู้กับซอมบี้ด้วย มวยไทย นั้นเป็นอย่างไร และเขายังเสริมด้วยว่าไม่ได้ใช้ CGI เพื่อสร้างภาพดิบและเลือดสาด เขากล่าวว่าซอมบี้แต่ละตัวถูกสร้างขึ้นด้วยการแต่งหน้าเพียงอย่างเดียว พวกเขายังใช้เอฟเฟกต์จริงในภาพยนตร์และเน้นเสียงแอ็คชั่นให้โดดเด่น และชื่อของภาพยนตร์มาจากชื่อทางประวัติศาสตร์ของประเทศไทยคือ สยาม แต่ใช้ตัว "Z" ซึ่งหมายถึงซอมบี้ 
การเผยแพร่.
ภาพยนตร์เรื่องนี้ออกฉายทาง เน็ตฟลิกซ์ เมื่อวันที่ 9 กรกฎาคม 2025
ตำบลเหล่ากลาง

เหล่ากลาง หรือชื่อเดิมคือ "ตำบลกุดฆ้องชัย" เป็นตำบลในอำเภอฆ้องชัย จังหวัดกาฬสินธุ์ เดิมเป็นพื้นที่ของตำบลหนองแปน อำเภอกมลาไสย 
ที่ตั้งและอาณาเขต.
ตำบลเหล่ากลาง มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
เหล่ากลาง หรือชื่อเดิม "กุดฆ้องชัย" เดิมเป็นหมู่บ้านในตำบลหนองแปน อำเภอกมลาไสย ปี พ.ศ. 2493 ได้แยก 20 หมู่บ้านจัดตั้งขึ้นเป็น ตำบลกุดฆ้องชัย ต่อมาแยก 11 หมู่บ้านของตำบลกุดฆ้องชัย จัดตั้งเป็นตำบลลำชี ซึ่งทำให้หมู่ 7 บ้านกุดฆ้องชัย นำไปตั้งเป็นหมู่ที่ 3 บ้านกุดฆ้องชัย ของตำบลลำชี และปี พ.ศ. 2538 มีการแบ่งพื้นที่บางส่วนของ 3 ตำบล ได้แก่ ตำบลหนองแปน ตำบลลำชี และตำบลกุดฆ้องชัย ตั้งขึ้นเป็นตำบลฆ้องชัยพัฒนา ซึ่งหมู่ 3 บ้านกุดฆ้องชัย ของตำบลลำชี นำไปตั้งเป็นหมู่ที่ 8 บ้านกุดฆ้องชัย ของตำบลฆ้องชัยพัฒนา
นายชัยรัตน์ มาประณีต ผู้ว่าราชการจังหวัดกาฬสินธุ์ ได้พิจารณาชื่อตำบลกุดฆ้องชัย กิ่งอำเภอฆ้องชัย อำเภอกมลาไสย ไม่สอดคล้องกับความเป็นจริง เนื่องจากพื้นที่บ้านกุดฆ้องชัย อยู่ในเขตตำบลฆ้องชัยพัฒนา เพื่อป้องกันความสับสนของประชาชน จึงได้เปลี่ยนชื่อตำบลเป็น "เหล่ากลาง" โดยมีชื่อมาจากป่าไม้นานาชนิดอยู่บริเวณศูนย์กลางของทุกหมู่บ้านในตำบล
การปกครองส่วนภูมิภาค.
การปกครองส่วนภูมิภาค.
ตำบลเหล่ากลางแบ่งพื้นที่การปกครองออกเป็น 8 หมู่บ้าน ได้แก่
<templatestyles src="Div col/styles.css"/>
มารีอา เคอนิกกินเด็สฟรีเดินส์

มารีอา, คือนีกิน เด็ส ฟรีเดินส์ (มารีย์, ราชินีแห่งสันติภาพ) เป็นโบสถ์คาทอลิกในเนฟีเก็ส (Neviges) ในเฟ็ลแบร์ท รัฐนอร์ทไรน์-เว็สฟาเลิน ประเทศเยอรมนี โดยมีสถานะเป็นจุดหมายปลายทางการจาริกแสวงบุญที่สำคัญของคริสต์ศาสนิกชนย้อนไปได้ถึงปี 1676 เนฟีเก็สในอดีตเป็นที่ตั้งของอารามคณะฟรังซิสกัน จากปี 1675 ถึงปลายปี 2019 
โบสถ์หลังหนึ่งซึ่งอุทิศแพ่การปฏิสนธินิรมลในปี 1728 มีขนาดเล็กเกินไปกว่าจำนวนของศรัทธาชนในศตวรรษที่ 20 ด้วยแรงบันดาลใจจากคณะวาติกันที่สอง พระคาร์ดินัล โยเซ็ฟ ฟริงส์ แห่งสังฆมณฑลคืล์น มีแนวคิดเปิดกว้างต่อการออกแบบโบสถ์หลังใหม่นี้ ก็อทฟรีด บืฮ์ม ออกแบบอาคารหลังนี้ด้วยสถาปัตยกรรมบรูทัลลิสต์และได้รับการอนุมัติโดยพระคาร์ดินัลเอง โบสถ์ประกอบพิธีอุทิศในปี 1968 ถือเป็นโบสถ์ที่มีขนาดใหญ่ที่สุดเป็นอันดับสองของสังฆมณฑลคืล์น รองจากอาสนวิหารคืล์นเท่านั้น
คู่แท้ แม่ไม่เลิฟ

คู่แท้ แม่ไม่เลิฟ  เป็นละครโทรทัศน์ไทยที่ออกอากาศทางช่องจีเอ็มเอ็ม 25 และวิว ตั้งแต่วันที่ 10 ตุลาคม ถึง 6 ธันวาคม พ.ศ. 2565 นำแสดงโดยคัทลียา แมคอินทอช, ลุค อิชิกาวะ พลาวเดน, ตะวัน วิหครัตน์, อรรถพันธ์ พูลสวัสดิ์, วรนิษฐ์ ถาวรวงศ์, สุทัตตา อุดมศิลป์และ รชานันท์ มหาวรรณ์
ผลิตโดยจีเอ็มเอ็มทีวีและมีการเผยตัวอย่างแรกในงาน "BORDERLESS" ซึ่งเป็นงานเปิดตัวละครใหม่ของจีเอ็มเอ็มทีวีเมื่อเดือนธันวาคม พ.ศ. 2564 เดิมทีมีกำหนดออกอากาศในวันที่ 3 ตุลาคม พ.ศ. 2565 แต่จีเอ็มเอ็มทีวีได้เลื่อนการออกอากาศไปเป็นวันที่ 10 ตุลาคม เนื่องจากมีปัญหาระหว่างการถ่ายทำ
เรื่องย่อ.
พิมพ์ภัทรา (คัทลียา แมคอินทอช) เป็นนักธุรกิจหญิงที่ประสบความสำเร็จและเป็นคุณแม่ที่เข้มแข็ง เธอมีลูกชายสามคนที่มีบุคลิกแตกต่างกันได้แก่ อิชญะ (ลุค อิชิกาวะ พลาวเดน) นักธุรกิจหนุ่ม, แธม (ตะวัน วิหครัตน์) ทายาทตระกูลชนชั้นสูง และ อชิระ (อรรถพันธ์ พูลสวัสดิ์) ทายาทห้างสรรพสินค้าชื่อดัง แม้ว่าลูกชายของเธอจะคัดค้าน แต่พิมพ์ภัทราก็ยังคงยืนกรานที่จะหาคู่ครองที่สมบูรณ์แบบให้กับพวกเขา
จักรพรรดินีฉือเซี่ยวเซี่ยน

จักรพรรดินีฉือเซี่ยวเซี่ยน หรือ จักรพรรดินีฉีเซี่ยวเซี่ยน (ค.ศ. 1477 - 23 ธันวาคม ค ศ. 1538; จีน: 慈孝献皇后; พินอิน; "Cí xiào xiàn huáng hòu") ประสูติที่เขตต้าซิง (ปัจจุบันคือ เขตต้าซิง กรุงปักกิ่ง)เป็นพระชายาขององค์ชายจูโหยวหยวน(อ๋องซิง)และเป็นพระราชมารดาในจักรพรรดิเจียจิ้ง ประสูติในสกุลเจียง
พระราชประวัติ.
มิมีบันทึกที่แท้จริงว่าพระนางประสูติในปีใด (พบในเอกสารจีนบางส่วนระบุว่าพระนางประสูติปี ค.ศ 1477) 
ปีค.ศ. 1492 พระนางได้รับการสถาปนาเป็นองค์หญิงซิงในฐานะพระชายาขององค์ชายจูโหยวหยวน 
ปีค.ศ. 1500 พระนางให้การประสูติพระโอรสองค์โต (ซึ่งสิ้นพระชนม์ตั้งแต่ยังทรงพระเยาว์) 
ปีค.ศ. 1501 พระนางให้การประสูติพระธิดาองค์โต 
ปี ค.ศ. 1507 พระนางทรงมีพระโอรสองค์ที่สอง คือ จูโฮ่วจง(จักรพรรดิเจียจิ้ง) และพระธิดาอีกพระองค์หนึ่งคือองค์หญิงหย่งชุน
ปีค.ศ. 1519 องค์ชายจูโหยวหยวนสิ้นพระชนม์ ขณะนั้นองค์ชายจูโฮ่วจง พระโอรสของพระนางได้รับการสถาปนาเป็นรัชทายาท และรอจนกว่าช่วงเวลาไว้ทุกข์หมดลงจึงจะได้สถาปนา
พระพันปีหลวง.
ปีค.ศ. 1521จักรพรรดิเจิ้งเต๋อสวรรคตโดยไม่มีพระราชบุตร หยาง ถิงเหอขุนนางชั้นสูงและเสนาบดีท่านอื่นๆ ต่างหาผู้สืบราชสันตติวงศ์ตามหลักของจักรพรรดิหงอู่
ในการสืบพระราชสันตติวงศ์ จึงต้องย้อนไปที่รุ่นจักรพรรดิหงจื้อ ซึ่งทรงมีพระอนุชาคือองค์ชายจูโหยวหยวน(อ๋องซิง) แม้ว่าอ๋องซิงจะสิ้นพระชนม์ไปแล้ว แต่ก็ยังมีพระราชโอรสอยู่เป็นเหตุให้ทูลเชิญองค์ชายจูโฮ่วจ้าวขึ้นครองราชสมบัติเป็นจักรพรรดิเจียจิ้ง
หลังจากวันขึ้นครองราชสมบัติได้ 3 วัน จึงมีคำสั่งให้พระนางเสด็จกลับมาที่กรุงปักกิ่งคณะรัฐมนตรี นำโดยหยางถิงเหอ นักวิชาการระดับสูงของคณะรัฐมนตรี อ้างอิงถึงกรณีศึกษาของ(จักรพรรดิฮั่นอาย แห่งราชวงศ์ฮั่น , จักรพรรดิซ่งอิงจง แห่งราชวงศ์ซ่ง) และเชื่อว่าเนื่องจากจักรพรรดิเจียจิ้งสืบทอดจากสายรอง จึงควรเคารพในความเชื่อดั้งเดิม นับถือจักรพรรดิหงจื้อเป็นพระราชบิดาแท้ๆ ให้นับถืออ๋องซิง และ พระนาง เป็นเพียงแค่พระราชปิตุลา และพระราชปิตุจฉา-
ในเวลานั้น พระนางได้เสด็จมาถึงเมืองทงโจว ซึ่งอยู่ห่างจากเมืองหลวงเพียงแค่เอื้อม เมื่อทรงทราบถึงข้อเสนอของนายกรัฐมนตรี นางจึงตรัสว่า "บุตรของข้าจะถูกปฏิบัติเยี่ยงบุตรคนอื่นได้อย่างไร!" และทรงปฏิเสธที่จะเสด็จเข้าเมืองหลวง จักรพรรดิเจียจิ้งจึงกรรแสงและทรงรายงานพระทัยต่อ พระพันปีหลวงฉือโซ่ว(จักรพรรดินีเซี่ยวคังจิ้ง) โดยทรงประสงค์ จะสละราชสมบัติ และรับใช้พระราชมารดากลับคืนสู่อานลู่ เมื่อเหล่าเสนาบดีทราบเรื่องนี้ ต่างก็หวาดกลัวยิ่งนัก ในที่สุดตามพระบัญชาของพระพันปีฉือโซ่ว เสนาบดีจึงเปลี่ยนบรรดาศักดิ์ของพระนางเป็น พระพันปีหลวงซินกั๋ว และทรงต้อนรับพระนางเข้าสู่เมืองหลวงตาม พระราชสาส์น ของ พระพันปีหลวงฉือโซ่วต่อมาจักรพรรดิเจียจิ้งทรงสั่งสถาปนาพระอัยยิกา เช่ากุ้ยเฟย ขึ้นเป็นพระพันปีโซ่วอัน ดังนั้นจึงมีพระพันปีสามพระองค์ในวัง อย่างไรก็ตาม พระนางมีความสัมพันธ์ที่ไม่ดีกับพระพันปีหลวงฉือโซ่ว ดังนั้นจักรพรรดิเจียจิ้งจึงมักละเลยพระพันปีหลวงฉือโซ่ว
พระนามหลังสิ้นพระชนม์.
พระนามหลังสิ้นพระชนม์คือ
จักรพรรดินีฉือเซี่ยว เจิน ซุ่น เหรินจิ้ง เฉิงอี อันเทียน ต่านเซิ่ง เซี่ยน
Cíxiào zhēn shùn rénjìng chéngyī ān tiān dàn shèng xiàn huánghòu 
慈孝貞順仁敬誠一安天誕聖獻皇后
นิค โวลเทอมาเดอ

นิค โวลเทอมาเดอ (เกิด 14 กุมภาพันธ์ ค.ศ. 2002) เป็นนักฟุตบอลอาชีพชาวเยอรมันที่เล่นในตำแหน่งกองหน้าและกองกลางตัวรุก ให้กับสโมสรนิวคาสเซิลยูไนเต็ดและทีมชาติเยอรมนี
ระดับสโมสร.
แวร์เดอร์เบรเมิน.
โวลเทอมาเดอย้ายมาร่วมทีมแวร์เดอร์เบรเมินในปี ค.ศ. 2010 จากทีเอสวอลท์เมอร์เฮาเซน ในฤดูกาล 2018–19 เขายิงไป 18 ประตูกับอีก 8 แอสซิสต์จากการลงสนาม 24 นัดให้กับทีมรุ่นอายุไม่เกิน 17 ปีของแวร์เดอร์เบรเมิน ในบุนเดิสลีการุ่นอายุไม่เกิน 17 ปี
หลังจากยิงไป 7 ประตูจากการลงสนาม 8 นัดให้กับทีมรุ่นอายุไม่เกิน 19 ปี โวลเทอมาเดอก็ถูกเรียกตัวติดทีมชุดใหญ่เพื่อลงเล่นบุนเดิสลีกานัดที่พบกับไบเออร์เลเวอร์คูเซินเมื่อวันที่ 11 มกราคม ค.ศ. 2020 เมื่อวันที่ 1 กุมภาพันธ์ ค.ศ. 2020 เขาได้ลงเล่นระดับอาชีพนัดแรกในเกมลีกที่ออกไปเยือนและพ่ายให้กับเอาคส์บวร์ค 2–1 กลายเป็นผู้เล่นอายุน้อยที่สุดในประวัติศาสตร์ของแวร์เดอร์เบรเมินที่ลงเล่นในบุนเดิสลีกา ด้วยวัย 17 ปี 11 เดือน 16 วัน
ยืมตัวไปเอ็สเฟาเอลแวร์สแบร์ก.
ในเดือนสิงหาคม ค.ศ. 2022 โวลเทอมาเดอได้ย้ายไปร่วมทีมเอ็สเฟาเอลแวร์สแบร์ก สโมสรที่เพิ่งเลื่อนชั้นขึ้นมาสู่ลีกา 3 ด้วยสัญญายืมตัว 1 ปี เขายิงได้ 10 ประตูในลีก ช่วยให้สโมสรของเขาเลื่อนชั้นสู่ซไวเทอบุนเดิสลีกา นับเป็นการเลื่อนชั้น 2 ฤดูกาลติดต่อกัน และได้รับรางวัลผู้เล่นยอดเยี่ยมประจำฤดูกาลของลีกา 3 อีกด้วย
เฟาเอ็ฟเบ ชตุทท์การ์ท.
ก่อนเปิดฤดูกาล 2024–25 โวลเทอมาเดอย้ายไปร่วมทีมเฟาเอ็ฟเบ ชตุทท์การ์ทและเซ็นสัญญา 4 ปี เขาจบฤดูกาลแรกของเขาด้วยการยิงไป 17 ประตูในทุกรายการ รวมถึงประตูในรอบชิงชนะเลิศเดเอ็ฟเบ-โพคาล ซึ่งทีมของเขาเอาชนะอาร์เมเนียบีเลเฟลด์ไปได้
นิวคาสเซิลยูไนเต็ด.
ในวันที่ 29 สิงหาคม ค.ศ. 2025 นิวคาสเซิลยูไนเต็ดเซ็นสัญญาคว้าตัวโวลเทอมาเดอด้วยค่าตัวเป็นสถิติของสโมสรที่ 64.86 ล้านปอนด์ (74.5 ล้านยูโร) บวกส่วนเสริมอีก 4.3 ล้านปอนด์ (5 ล้านยูโร) ทำลายสถิติเดิมของอาเล็กซันเดอร์ อีซักเมื่อปี ค.ศ. 2022 ที่ 63 ล้านปอนด์
แอร์โกตดิวัวร์

แอร์โกตดิวัวร์  เป็นสายการบินประจำชาติโกตดิวัวร์ ที่มีฐานการบินและสำนักงานใหญ่ที่ท่าอากาศยานนานาชาติเฟลิกซ์ อูฟูแว็ต-บัวญีในอาบีจาน สายการบินก่อตั้งขึ้นภายหลังการเลิกดำเนินงานของแอริวัวร์ ซึ่งล้มละลายไปในปี 2011 โดยได้เริ่มดำเนินงานในวันที่ 12 พฤศจิกายน ค.ศ. 2012
ประวัติ.
สายการบินก่อตั้งขึ้นเมื่อวันที่ 15 พฤษภาคม ค.ศ. 2012 เป็นรัฐวิสาหกิจ โดยมีแอร์ฟรานซ์และกองทุนอากาข่านเพื่อการพัฒนาเศรษฐกิจถือหุ้นส่วนหนึ่ง โดยแอร์ฟรานซ์มีเป้าหมายที่จะพัฒนาท่าอากาศยานปอร์บูแอตเป็นฐานการบินหลักในภูมิภาค แอร์โกตดิวัวร์มีทุนเริ่มต้นจำนวน 2.5 พันล้านซีเอฟเอฟรังก์ ซึ่งถือหุ้นส่วนใหญ่โดย รัฐบาลประเทศโกตดิวัวร์ (65%) โดยที่เหลือถือหุ้นโดยแอร์ฟรานซ์ไฟแนนซ์ (20%) และ Aérienne de Participation-Côte d'Ivoire (15%) ซึ่งเป็นบริษัทโฮลดิงสายการบินของ AKFED
สายการบินจะมีการทำงานร่วมกันทางเทคนิค เชิงพาณิชย์ และการปฏิบัติการร่วมกับแอร์มาลีและแอร์บูร์กินา ซึ่งเป็นอีกสองสายการบินที่เกี่ยวข้องกับ AKFED เมื่อเดือนพฤศจิกายน ค.ศ. 2012 สายการบินใหม่นี้มีแผนที่จะมีกัปตันเครื่องบิน 13 คน เจ้าหน้าที่ระดับสูง 12 คน และลูกเรือห้องโดยสาร 37 คน สายการบินตั้งเป้ารองรับผู้โดยสารได้ปีละ 330,000 คน<ref name="Air Côte d’Ivoire/Les premiers vols régionaux en juillet 2012"></ref> ในปี 2013 ขนส่งผู้โดยสารจำนวน 253,000 คน
จุดหมายปลายทาง.
ข้อตกลงการบินร่วม.
แอร์โกตดิวัวร์ได้ทำข้อตกลงการบินร่วมกับสายการบินต่าง ๆ ดังต่อไปนี้:
ข้อตกลงระหว่างสายการบิน.
แอร์โกตดิวัวร์มีข้อตกลงกับสายการบินดังต่อไปนี้:
ฝูงบิน.
ฝูงบินปัจจุบัน.
ณ เดือนสิงหาคม ค.ศ. 2025 แอร์โกตดิวัวร์มีเครื่องบินประจำการในฝูงบินดังนี้:
แอร์โกตดิวัวร์มีอายุฝูงบินเฉลี่ย 10.6 ปี
ฝูงบินในอดีต.
แอร์โกตดิวัวร์เคยให้บริการเครื่องบินดังต่อไปนี้:
การจัดหา/ปลดระวาง.
เมื่อเดือนตุลาคม ค.ศ. 2012 แอร์โกตดิวัวร์ได้รับมอบเครื่องบินลำแรกซึ่งเป็นเครื่องบินแอร์บัส เอ319 ที่เคยประจำการกับแอร์ฟรานซ์ โดยเป็นการเช่าจากแมคควอรีแอร์ไฟแนนซ์ ในงานดูไบแอร์โชว์ปี 2013 สายการบินได้วางเงื่อนไขการสั่งซื้อสำหรับเครื่องบินบอมบาร์ดิเอร์ คิว400 ถึงสี่ ลำ โดยได้ทำการสั่งซื้อในเดือนธันวาคม ค.ศ. 2013 มูลค่ารวมกว่า 69 ล้านเหรียญสหรัฐ โดยจะมีธนาคารการนำเข้าและส่งออกแห่งแอฟริกาเป็นผู้ให้เงินทุน 95% สายการบินวางแผนที่จะใช้เครื่องบินเหล่านี้ทดแทนเอ็มบราเออร์ อี170 ในเที่ยวบินระดับภูมิภาค เครื่องบินคิว 400 ลำแรกถูกส่งมอบในช่วงปลายปี 2014 สายการบินได้สั่งซื้อเครื่องบินประเภทนี้เพิ่มอีกสองลำในเดือนค.ศ. 2015 (2015-)
แอร์โกตดิวัวร์ได้สั่งซื้อแอร์บัส เอ320นีโอสองลำและแอร์บัส เอ320ซีอีโอสองลำเมื่อเดือนเมษายน ค.ศ. 2016 ซึ่งสายการบินยังได้สั่งซื้อเอ320นีโอเพิ่มเติมอีกหนึ่งลำในเดือนกรกฎาคม
หมายเหตุ.
<templatestyles src="Reflist/styles.css" />
เครื่องยนต์ห้าจังหวะ

เครื่องยนต์ห้าจังหวะ  เป็นเครื่องยนต์สันดาปภายในแบบผสมที่ได้รับสิทธิบัตรโดยแกร์ฮาร์ท ชมิทซ์ใน ค.ศ. 2000
แนวคิด.
เป้าหมายของเครื่องยนต์ห้าจังหวะคือการบรรลุประสิทธิภาพที่สูงกว่าเครื่องยนต์สี่จังหวะ เพื่อเพิ่มประสิทธิภาพ จึงมีการเพิ่มกระบอกสูบรองเข้าไปทำหน้าที่เป็นหน่วยขยายตัวเพื่อดึงพลังงานจากเชื้อเพลิงออกมาให้ได้มากขึ้น แนวคิดเครื่องยนต์ของชมิทซ์ใช้กระบอกสูบ "แรงดันสูง" หลักสองกระบอกที่มีรอบการทำงานแบบสี่จังหวะมาตรฐาน นอกเหนือจากกระบอกสูบขยาย "แรงดันต่ำ" รองที่มีขนาดใหญ่กว่า โดยไอเสียร้อนจากสองกระบอกสูบหลักจะถูกส่งเข้าไปยังกระบอกสูบรอง ซึ่งจะช่วยลดปริมาตรของแก๊สในกระบอกสูบหลักหลังการเผาไหม้ลงครึ่งหนึ่ง
แนวคิดนี้คล้ายกับเครื่องจักรไอน้ำแบบผสม ซึ่งขยายไอน้ำในกระบอกสูบแรงดันสูงก่อนจะปล่อยไปยังกระบอกสูบแรงดันต่ำเพื่อดึงพลังงานจากไอน้ำออกมาให้ได้มากขึ้น ใน ค.ศ. 1879 นิโคเลาส์ อ็อทโท ได้สร้างเครื่องยนต์ห้าจังหวะซึ่งมีการผลิตในเชิงพาณิชย์ แต่มีสมรรถนะย่ำแย่ สิทธิบัตรของสเปนสองฉบับ (ES0156621 โดยเอฟ จิเมโน-กาตาเนโอ, 1942; และ ES0433850 โดยซี อูบีเอร์นา-ลาซีเอนา, 1975) ได้อธิบายถึงเครื่องยนต์ห้าจังหวะที่เหมือนกับการออกแบบของชมิทซ์ซึ่งเครื่องยนต์นี้เคยได้รับทุนจากมหาวิทยาลัยบูร์กุนดีเพื่อทำการศึกษา เจ.ดับเบิลยู. ไอเซนฮุท ได้จดสิทธิบัตร 'เครื่องยนต์อากาศและแก๊ส' ที่มีการขยายตัวสองครั้ง (US640890, 1900) รถยนต์ที่ใช้เครื่องยนต์นี้เคยอยู่ในคอลเลกชันฮาร์ราห์ แต่ชะตากรรมของมันหลังคอลเลกชันถูกยุบเลิกไปก็ไม่เป็นที่ทราบแน่ชัด
ในการออกแบบของชมิทซ์ อัตราส่วนกำลังอัดของกระบอกสูบขยายแรงดันต่ำสามารถปรับได้เพื่อให้อัตราส่วนการขยายตัวเหมาะสมที่สุด โดยไม่คำนึงถึงอัตราส่วนกำลังอัดของกระบอกสูบหลัก ต้นแบบได้แสดงให้เห็นถึงการลดการสิ้นเปลืองเชื้อเพลิงลงประมาณ 10% เทียบกับเครื่องยนต์แก๊สมาตรฐาน
การทำงานของเครื่องยนต์เบนซินห้าจังหวะเป็นดังนี้:1 – ดูด2 – อัด3 – กำลัง4 – คายไอเสียเบื้องต้น/ขยายตัวอีกครั้ง5 – คายไอเสียสุดท้าย
ต้นแบบ.
แนวคิดของชมิทซ์ได้รับการพัฒนาโดยอิลมัวร์ โดยต้นแบบของอิลมัวร์ซึ่งมุ่งหมายจะใช้สำหรับจักรยานยนต์ประกอบด้วยกระบอกสูบหลัก 2 สูบและกระบอกสูบรอง 1 สูบ ใช้เสื้อสูบแบบตันพร้อมปั๊มน้ำมันและน้ำที่ขับด้วยไฟฟ้า เพลาลูกเบี้ยวเหนือสูบสองตัวพร้อมลิ้นดอกเห็ดมาตรฐาน และระบบเทอร์โบชาร์จ ความจุเครื่องยนต์ของต้นแบบนี้อยู่ที่ หากไม่รวมกระบอกสูบรอง และรวมทั้งหมดอยู่ที่ สามารถผลิตกำลังได้ ที่ 7,000 รอบต่อนาที และแรงบิด ที่ 5,000 รอบต่อนาที
ดูเพิ่ม.
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
จักรพรรดินีเซี่ยวเค่อ

จักรพรรดินีเซียวเค่อ (จีน: 孝恪皇后; ค.ศ. 1510–ค.ศ. 1554) แห่งสกุลตู้ เป็นพระสนมของจักรพรรดิเจียจิ้งและเป็นพระราชมารดาจักรพรรดิหลงชิ่ง 
พระราชประวัติ.
ปีค.ศ. 1530 รัชสมัยจักรพรรดิเจียจิ้ง พระนางได้รับเลือกเป็นพระสนมในจักรพรรดิเจียจิ้ง
ปีค.ศ. 1536 พระนางได้รับการเลื่อนยศเป็นพระสนมคัง 
ปีค.ศ. 1537 พระนางได้ให้กำเนิดองค์ชายจูไจ้จีพระราชโอรสองค์ที่สามของจักรพรรดิ ซึ่งไม่เป็นที่โปรดนัก
ปีค.ศ. 1554 พระนางสิ้นพระชนม์ขณะพระชนมายุ 40 พรรษา ภายหลังพระนางได้รับพระราชทานนามว่า พระสนมหรงซู่คัง (荣淑康妃) พระนางถูกฝังไว้ที่ภูเขาหยูเฉวียน ข้าราชการในพิธีได้ขอให้องค์ชายจูไจ้จีร่วมไว้อาลัยเป็นเวลา 3 ปี แต่จักรพรรดิเจียจิ้งไม่อนุญาต
หลังจากที่จูไจ้จีได้ขึ้นครองราชย์จักรพรรดิหลงชิ่ง พระองค์จึงได้สถาปนาพระราชอิสริยยศย้อนหลังสิ้นการพระชนม์เป็น "จักรพรรดินีเซียวเค่อ" แก่ละได้รับการฝังพระบรมศพ ใน สุสานหย่งหลิง ในหมู่สุสานหลวงราชวงศ์หมิง
พระนามหลังสิ้นพระชนม์.
Empress Xiaoke Chun Ciyi Gongshun Zantian Kaisheng
อลังค์

อลังค์ (Alang; "อลํค") เป็นเมืองในอำเภอภาวนคร รัฐคุชราต ประเทศอินเดีย เป็นที่รู้จักในฐานะที่ตั้งของอู่รื้อเรืออลังค์ ชายหาดของอลังค์เป็นถิอเป็นสุสานเรือที่ใหญ่ที่สุดของโลก
ประชากร.
ตามสำมะโนประชากรปี 2001 ประชากรของอลังค์อยู่ที่ 18,464 คน คิดเป็นชาย 82% อัตราการรู้หนังสือเฉลี่ยที่ 62%
เศรษฐกิจ.
นอกจากธุรกิจอู่รื้อเรือแล้ว ในปี 2013 มิถิวิรฑี (Mithi Virdi) เป็นบริเวณในอลังค์ที่มีการเสนอเป็นพื้นที่ก่อสร้างเตาปฏิกรณ์นิวเคลียร์ขนาด 6,600 MW และจะตั้งอยู่ ทางเหนือของหาดที่เป็นบรรดาอู่รื้อเรือ
วัดบางเงิน

วัดบางเงิน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปลายพระยา อำเภอปลายพระยา จังหวัดกระบี่ ที่ดินตั้งวัดมีเนื้อที่ 46 ไร่ นอกจากนี้ยังมีที่ธรณีสงฆ์อีก 1 แปลง 
วัดบางเงินสร้างขึ้นราว พ.ศ. 2425 โดยพระครูพินิจยติการ (รื้น) พร้อมด้วยพุทธบริษัท กำนัน ผู้ใหญ่บ้าน และคณะครูโรงเรียนประชาบาล เดิมตั้งอยู่ที่บ้านหาดถั่ว ตำบลอบัน อำเภอไทรขิง จังหวัดสุราษฎร์ธานี ชาวบ้านเรียกว่า วัดหาดถั่ว แต่ทางการตั้งชื่อว่า "วัดบางเงิน" เนื่องจากตั้งใกล้กับบางชายเงิน ต่อมาเมื่อมีการแบ่งเขตจังหวัดระหว่างสุราษฎร์ธานีและกระบี่ในช่วง พ.ศ. 2470–2480 วัดบางเงินจึงอยู่ในเขตจังหวัดกระบี่นับแต่นั้น สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2465 ได้รับพระราชทานวิสุงคามสีมาเมื่อวันที่ 10 มีนาคม พ.ศ. 2515
อาคารเสนาสนะประกอบด้วยอุโบสถกว้าง 10 เมตร ยาว 14 เมตร โครงสร้างเป็นไม้เนื้อแข็ง หลังคาทรงไทยมุงสังกะสี พื้นคอนกรีต ไม่มีฝาผนัง ศาลาการเปรียญกว้าง 16 เมตร ยาว 32 เมตร โครงสร้างไม้เนื้อแข็ง หลังคาทรงไทยมุงกระเบื้อง พื้นคอนกรีต ส่วนกุฏิสงฆ์มี 3 หลัง ได้แก่ อาคารครึ่งตึกครึ่งไม้ 1 หลัง อาคารไม้ชั้นเดียว 1 หลัง และอาคารยกพื้นสูงอีก 1 หลัง
อมันดา อแมนด้า เจนเซ่น

อมันดา อแมนด้า เจนเซ่น (เกิด 7 กันยายน พ.ศ. 2541) ชื่อเล่น ไฮดี้ เป็นนางงามและนางแบบชาวไทยเชื้อสายเดนมาร์ก อมันดาเป็นที่รู้จักจากการเป็นรองชนะเลิศอันดับหนึ่งมิสแกรนด์ไทยแลนด์ 2022 และหนึ่งในผู้เข้าแข่งขันรายการเดอะเฟซไทยแลนด์
ประวัติ.
อมันดาเกิดเมื่อวันที่ 7 กันยายน พ.ศ. 2541 ณ จังหวัดภูเก็ต ประเทศไทย โดยมีบิดาเป็นชาวเดนมาร์กและมารดาเป็นชาวไทย โดยเธอได้สำเร็จการศึกษาในระดับมัธยมจากโรงเรียนเฉลิมพระเกียรติสมเด็จพระศรีนครินทร์ ภูเก็ต และในระดับปริญญาตรีจากมหาวิทยาลัยสวนดุสิตหลักสูตรศิลปศาสตรบัณฑิตสาขาธุรกิจการบิน
การประกวด.
อมันดาได้เข้าสู่การประกวดตั้งแต่ปี พ.ศ. 2565 จากการประกวดมิสแกรนด์ภูเก็ต 2022 โดยในการประกวดในครั้งนั้นเธอสามารถชนะและเป็นตัวแทนจังหวัดภูเก็ตในการประกวดมิสแกรนด์ไทยแลนด์ 2022 โดยในวันนี้ 30 เมษายน พ.ศ. 2565 อมันดาได้รับตำแหน่งรองชนะเลิศอันดับหนึ่งจากการประกวดดังกล่าว ต่อมาทางกองประกวดมิสแกรนด์ไทยแลนด์ได้ทำการแต่งตั้งอมันดาให้เป็นมิสอินเตอร์คอนติเนนตัลไทยแลนด์และเป็นตัวแทนประเทศไทยในการประกวดมิสอินเตอร์คอนติเนนตัล 2022 ณ ประเทศอียิปต์ โดยในวันที่ 14 ตุลาคม พ.ศ. 2565 เธอก็สามารถเข้ารอบ 20 คนสุดท้าย
ในปี พ.ศ. 2568 อมันดาได้เข้าสู่การประกวดนางแบบในรายการเดอะเฟซไทยแลนด์ (ฤดูกาลที่ 6) โดยเธอก็สามารถผ่านการคัดเลือกเข้ารอบ 15 คนสุดท้ายโดยได้อยู่กับมารีญา พูลเลิศลาภ
จอตูไอต์

แร่ออกไซด์
จอตูไอต์  เป็นแร่หายาก มีสูตรเคมีคือ BiSbO4 เป็นสารประกอบบิสมัทแอนติโมเนตธรรมชาติ ซึ่งบิสมัทมีสถานะออกซิเดชัน +3 และพลวงมีสถานะออกซิเดชัน +5
คำอธิบาย.
จอตูไอต์มีโครงสร้างผลึกแบบมอนอคลินิก มีกรุปปริภูมิ "I"2/"c" และมีโครงสร้างทางเคมีที่คล้ายคลึง (isostructural) กับไคลโนเซอร์แวนไทต์ (clinocervantite) ซึ่งมีธาตุพลวงสามวาเลนต์คล้ายคลึงกัน (trivalent-antimony-analogue) จอตูไอต์ยังเป็นพลวงอะนาล็อกของไคลโนบิสวาไนต์ (clinobisvanite)
การปรากฎ.
พบจอตูไอต์ในปี พ.ศ. 2553 ในบริเวณใกล้เคียงกับเมืองโม่โกะ ภาคมัณฑะเลย์ ประเทศพม่า ซึ่งเป็นพื้นที่ที่มีชื่อเสียงด้านแร่อัญมณีหลากหลายชนิด และต่อมา ดร. จอ ตู  จากมหาวิทยาลัยย่างกุ้งได้ระบุว่าเป็นตัวอย่างแร่ชนิดใหม่ สมาคมแร่วิทยาระหว่างประเทศ (International Mineralogical Association) ได้รับรองให้จอตูไอต์เป็นแร่ชนิดใหม่อย่างเป็นทางการในปี พ.ศ. 2558 
มีบันทึกตัวอย่างแร่ที่เกิดขึ้นตามธรรมชาตินี้ขนาด 0.3 กรัมเพียงตัวอย่างเดียว ซึ่งเก็บรักษาและจัดแสดงไว้ที่พิพิธภัณฑ์ประวัติศาสตร์ธรรมชาติเทศมณฑลลอสแอนเจลิส รัฐแคลิฟอร์เนีย สหรัฐอเมริกา
เกาะตะเภาใหญ่

เกาะตะเภาใหญ่ เป็นเกาะในตำบลรัษฎา อำเภอเมืองภูเก็ต จังหวัดภูเก็ต ตั้งอยู่ที่พิกัดละติจูด 7°49´.6 เหนือ ลองจิจูด 98° 25´.0 ตะวันออก เกาะมีความกว้าง 600 เมตร ยาว 1 กิโลเมตร มีเนื้อที่ 402,870 ตารางเมตร มียอดสูง 112 เมตร อยู่ทางทิศตะวันตกเฉียงใต้ของเกาะตะเภาน้อย ระยะห่าง 400 เมตร ตั้งอยู่ทางทิศตะวันออกเฉียงใต้ของเกาะภูเก็ต (บริเวณแหลมพันวา) มีเรือโดยสารออกจากท่าเรือน้ำลึกภูเก็ต อ่าวมะขาม ใช้เวลาเดินทาง 10 นาที
ตัวเกาะตั้งอยู่ใกล้กลางที่ตื้นที่มีน้ำ 1.2–5.5 เมตร และห้อมล้อมด้วยพืดหินปะการังรอบเกาะ ด้านที่มีพืดหินยื่นยาวออกไปไกลถึง 200 เมตร ทางทิศตะวันตกเฉียงเหนือของเกาะมีโรงแรมที่พัก บนเกาะมีนกเงือกอาศัยอยู่
เกาะตาวัวดำ

เกาะตาวัวดำ บ้างเรียก เกาะสน เป็นเกาะในตำบลหงาว อำเภอเมืองระนอง จังหวัดระนอง ตั้งอยู่ที่จุดพิกัดละติจูด 9° 42´.2 เหนือ ลองจิจูด 98° 30´.1 ตะวันออก เกาะมีความกว้าง 1.2 กิโลเมตร ยาว 1.8 กิโลเมตร มีเนื้อที่ 1.1 ตารางกิโลเมตร มียอดสูง 219 เมตร อยู่ทางทิศใต้ของเกาะวัวดำ ระยะห่าง 2.4 กิโลเมตร ระหว่างเกาะวัวดำกับเกาะตาวัวดำมีลำคลองชื่อว่า "คลองทรายขาว"
บนเกาะมีหาดทรายแดง เป็นหาดทรายที่มีสีออกแดงคล้ายอิฐ เกิดจากการทับถมของเปลือกหอยนานาชนิดที่ถูกกระแสคลื่นพัดพามาทับถมไว้เป็นเวลานาน
ความจุเครื่องยนต์

ความจุเครื่องยนต์  หมายถึงปริมาตรที่ลูกสูบทั้งหมดในเครื่องยนต์ลูกสูบกวาดไปได้โดยไม่รวมห้องเผาไหม้ โดยทั่วไปแล้ว คำนี้ใช้เป็นตัวบ่งชี้ขนาดของเครื่องยนต์ และในทางกลับกันก็ใช้เป็นตัวบ่งชี้ถึงกำลัง (ผ่านความดันยังผลเฉลี่ยและรอบการหมุน) ที่เครื่องยนต์สามารถผลิตได้ รวมถึงปริมาณเชื้อเพลิงที่คาดว่าจะใช้ ด้วยเหตุผลนี้ ความจุเครื่องยนต์จึงเป็นหนึ่งในมาตราที่มักใช้ในการโฆษณาและการควบคุมยานยนต์
โดยทั่วไปแล้วจะแสดงเป็นหน่วยเมตริก ได้แก่ ลูกบาศก์เซนติเมตร (cc หรือ cm3 เทียบเท่ากับ มิลลิลิตร) หรือ ลิตร (l หรือ L) หรือโดยเฉพาะในสหรัฐจะแสดงเป็นลูกบาศก์นิ้ว (CID, cid, cu in, หรือ in3)
นิยาม.
เครื่องยนต์ลูกสูบโดยทั่วไปจะคำนวณความจุเครื่องยนต์ทั้งหมดโดยการคูณค่าสามค่าเข้าด้วยกัน ได้แก่ ระยะทางที่ลูกสูบเคลื่อนที่ (ความยาวระยะชัก) พื้นที่วงกลมของกระบอกสูบ และจำนวนกระบอกสูบทั้งหมดในเครื่องยนต์
สูตรคำนวณคือ:
<math> \text{ความจุ} = \text{ความยาวระยะชัก} \times \pi \left(\frac{\text{ขนาดกระบอกสูบ}}{2}\right)^2 \times \text{จำนวนสูบ}</math>
การใช้สูตรนี้กับเครื่องยนต์ประเภทที่ไม่ปกติ เช่น เครื่องยนต์วันเคล (Wankel) และเครื่องยนต์ลูกสูบทรงรีที่ใช้ในจักรยานยนต์ฮอนด้า NR บางครั้งอาจให้ผลลัพธ์ที่ทำให้เข้าใจผิดเมื่อพยายามเปรียบเทียบเครื่องยนต์ ผู้ผลิตและหน่วยงานกำกับดูแลอาจพัฒนาและใช้สูตรเฉพาะเพื่อกำหนดความจุที่เปรียบเทียบกันได้สำหรับเครื่องยนต์ประเภทที่แตกต่างกัน
ข้อบังคับของรัฐบาล.
ในหลายประเทศ ค่าธรรมเนียมและภาษีที่หน่วยงานด้านการขนส่งเรียกเก็บจากยานพาหนะบนท้องถนนจะถูกปรับขนาดตามสัดส่วนของความจุเครื่องยนต์ ในประเทศที่มีการปฏิบัติเช่นนี้ ผู้ผลิตยานยนต์มักพยายามเพิ่มกำลังขับเคลื่อนโดยการออกแบบเครื่องยนต์ให้มีรอบการหมุนสูงขึ้นหรือใช้เทอร์โบชาร์จเจอร์แทนการเพิ่มความจุ
นี่คือตัวอย่างของประเทศที่เก็บภาษีรถยนต์ตามความจุเครื่องยนต์:
เครื่องยนต์วันเคลสามารถสร้างกำลังได้สูงกว่าเมื่อเทียบกับความจุที่ระบุไว้ ดังนั้น โดยทั่วไปแล้วจึงมีการคิดภาษีในอัตรา 1.5 เท่าของความจุจริง (เช่น 1.3 ลิตรจะเทียบเท่ากับ 2.0 ลิตร และ 2.0 ลิตรจะเทียบเท่ากับ 3.0 ลิตร) แม้กำลังขับเคลื่อนที่แท้จริงอาจสูงกว่าที่ตัวเลขการแปลงนี้แนะนำ ความจุที่ระบุของเครื่องยนต์วันเคลมีขนาดเล็กกว่าความจุจริงถึง 3 เท่า แต่ก็ได้รับการชดเชยด้วยความจริงที่ว่าเพลาหมุนด้วยความเร็วเป็น 3 เท่าของรอบการหมุนของโรเตอร์ โดยที่ความจุที่ระบุนี้เป็นปริมาตรการกวาดของห้องเดียวเท่านั้น
ชื่อรุ่นยานยนต์.
ในอดีต ชื่อรุ่นรถยนต์หลายรุ่นมักรวมเอาความจุเครื่องยนต์ไว้ด้วย ตัวอย่างเช่น Cadillac Series 353 รุ่นปี 1923–1930 (ใช้เครื่องยนต์ขนาด 353 ลูกบาศก์นิ้ว/5.8 ลิตร), BMW 1800 รุ่นปี 1963–1968 (ใช้เครื่องยนต์ขนาด 1.8 ลิตร) และ Lexus LS 400 (ใช้เครื่องยนต์ขนาด 3,968 ซีซี) การตั้งชื่อแบบนี้เป็นที่นิยมอย่างยิ่งในรถยนต์ประเภทมัสเซิลคาร์ (muscle car) ของสหรัฐ เช่น Ford Mustang Boss 302 และ 429 และ GT 5.0L ในเวลาต่อมา Plymouth Roadrunner 383 และ Chevrolet Chevelle SS 396 และ 454
อย่างไรก็ดี ตั้งแต่ ค.ศ. 2010 เป็นต้นมา แนวโน้มการลดขนาดเครื่องยนต์และเปลี่ยนไปใช้ระบบขับเคลื่อนไฮบริด/ไฟฟ้าทำให้ชื่อรุ่นรถยนต์ที่อิงจากความจุเครื่องยนต์มีจำนวนน้อยลงมาก
ยุทธการที่อะบูกีร (เลอเฌิน)

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ยุทธการที่อะบูกีร, 27 กรกฎาคม ค.ศ. 1799  เป็นจิตรกรรมประวัติศาสตร์ใน ค.ศ. 1804 โดยหลุยส์-ฟร็องซัว เลอเฌิน  ศิลปินชาวฝรั่งเศส
ภาพนี้แสดงยุทธการที่อะบูกีรที่สู้กันในวันที่ 25 กรกฎาคม ค.ศ. 1799 ในระหว่างการรุกรานอียิปต์ของฝรั่งเศส กองทัพฝรั่งเศสของนายพล นโปเลียน โบนาปาร์ต เอาชนะกองทัพจากจักรวรรดิออตโตมันนอกอะบูกีรที่ริมชายฝั่งเมดิเตอร์เรเนียนของประเทศอียิปต์
ภาพวาดนี้เป็นหนึ่งในสามภาพวาดเลอเฌินที่จัดแสดงใน Salon of 1804 ที่ลูฟวร์ในปารีส ร่วมกับ "ยุทธการที่โลดี"
ข้อมูลเมื่อ 2025[ [update]] ภาพนี้อยู่ในชุดสะสมของ Musée de l'Histoire de France ที่พระราชวังแวร์ซาย
ยุทธการที่อะบูกีร

ยุทธการที่อะบูกีรอาจหมายถึง:
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เดอะอีเทอร์นอลซันไชน์ทัวร์

"เดอะอีเทอร์นอลซันไชน์ทัวร์"  เป็นทัวร์คอนเสิร์ตครั้งที่ห้าและเป็นทัวร์อารีนาครั้งที่สี่ของนักร้อง-นักแต่งเพลงชาวอเมริกันอารีอานา กรานเด โดยจะเริ่มต้นในวันที่ 6 มิถุนายน ค.ศ. 2026 ที่ ในโอกแลนด์ ประเทศสหรัฐอเมริกา และสิ้นสุดในวันที่ 23 สิงหาคมปีเดียวกันที่ ในลอนดอน ประเทศอังกฤษ รวมทั้งหมด 27 การแสดง แกรนเดประกาศทัวร์นี้ในเดือนสิงหาคม ค.ศ. 2025 หลังจากการปล่อยอัลบั้มสตูดิโอชุดที่เจ็ดของเธอ "อีเทอร์นอลซันไชน์" (2024)
พื้นหลัง.
ในเดือนมีนาคม ค.ศ. 2024 อารีอานา กรานเดได้ออกอัลบั้มสตูดิโอชุดที่เจ็ดของเธอ "อีเทอร์นอลซันไชน์". สี่เดือนต่อมา ระหว่างการให้สัมภาษณ์ในพอดแคสต์ "Shut Up Evan" เธอกล่าวว่าเธอมีแผนที่จะจัด "การแสดงตัวอย่างเล็ก ๆ" เพื่อสนับสนุนอัลบั้ม โดยเสริมว่านั่นจะเป็น "ไอเดียที่น่ารักจริง ๆ ที่จะค่อย ๆ ใส่การแสดงบางส่วน" ระหว่างการออกฉายของภาพยนตร์ ' (2024) และ ' (2025).
ในเดือนธันวาคม ค.ศ. 2024 มีการคาดเดาขึ้นว่าจะมีการประกาศทัวร์คอนเสิร์ตในปีถัดไป; ซึ่งรีพับลิกเรเคิดส์ได้ออกมาปฏิเสธ โดยระบุว่า "ไม่มีแผนการ" ที่จะทัวร์. ในเดือนเดียวกันนั้นเอง แกรนเดได้ให้สัมภาษณ์กับ "" และเปิดเผยว่าแม้ว่า "ดนตรีและการอยู่บนเวทีจะเป็นส่วนหนึ่งของชีวิตเธอตลอดไป" แต่เธอจะไม่ออกทัวร์ "ในเร็ว ๆ นี้" โดยเลือกให้ความสำคัญกับการแสดงใน "อีกสองสามปีข้างหน้า".
ในเดือนกรกฎาคม ค.ศ. 2025 แกรนเดได้โพสต์อินสตาแกรมแบบเป็นปริศนาเพื่อบอกใบ้ถึงการแสดงในปี 2026 โดยจบแคปชันว่า: "ฉันวางแผนจะร้องเพลงให้พวกคุณฟังปีหน้า แม้จะเพียงเล็กน้อยก็ตาม". เดือนถัดมา แกรนเดได้บอกใบ้ถึงทัวร์บนโซเชียลมีเดียด้วยวิดีโอที่อ้างอิงถึงภาพยนตร์สั้นเพลงของเธอ "" (2025). ได้ประกาศทัวร์อย่างเป็นทางการเมื่อวันที่ 28 สิงหาคม ค.ศ. 2025.
สถานีรถไฟจุกเสม็ด

สถานีรถไฟจุกเสม็ด (รหัส: 3049; จเ.) เป็นสถานีรถไฟที่ตั้งอยู่ในตำบลสัตหีบ อำเภอสัตหีบ จังหวัดชลบุรี เป็นสถานีรถไฟชั้น 1 ตั้งอยู่ห่างจากสถานีกรุงเทพ (หัวลำโพง) เป็นสถานีรถไฟที่ตั้งอยู่ใกล้ตัวเมืองสัตหีบมากที่สุด และให้บริการแก่ฐานทัพเรือสัตหีบ รวมถึงเรือหลวงจักรีนฤเบศร
ประวัติ.
ส่วนทางรถไฟเปิดให้บริการครั้งแรกในเดือนกรกฎาคม พ.ศ. 2532 โดยเป็นส่วนหนึ่งของส่วนทางรถไฟสายตะวันออก ช่วงชุมทางฉะเชิงเทรา–ท่าเรือพาณิชย์สัตหีบ โดยมีลานจอดรถไฟปลายทางเปิดเป็น "ท่าเรือพาณิชย์สัตหีบ" ในอดีตมีเพียงรถไฟบรรทุกสินค้าวิ่งที่นี่ จนกระทั่งบทบาทของท่าเรือพาณิชย์สัตหีบลดลงและการดำเนินงานทางรถไฟหยุดชะงัก ส่งผลให้รถไฟโดยสารสิ้นสุดที่สถานีรถไฟบ้านพลูตาหลวง และรถไฟบรรทุกสินค้าเลิกใช้เส้นทางนี้ไปโดยสิ้นเชิง
ทางรถไฟเปิดให้บริการอีกครั้งในวันที่ 10 พฤศจิกายน พ.ศ. 2566 โดยมีการสร้างสถานีรถไฟแห่งใหม่ขึ้นบนพื้นที่เดิมของลานจอดรถไฟท่าเรือพาณิชย์สัตหีบ และเปลี่ยนชื่อเป็น "จุกเสม็ด"
จากการขยายตัวอย่างต่อเนื่องของการใช้บริการไปยังสถานีรถไฟจุกเสม็ด การรถไฟแห่งประเทศไทยจึงได้เพิ่มขบวนรถไฟไปยังสถานีอีก 1 ขบวน เป็นรถเร็ว ในเดือนมิถุนายน พ.ศ. 2567 ซึ่งแต่เดิมมีให้บริการเพียง 1 ขบวนเป็นรถไฟธรรมดา เที่ยวไปและกลับ ทำให้ปัจจุบันมีขบวนรถมายังสถานีจุกเสม็ดจำนวนทั้งหมด 4 ขบวน เป็นเที่ยวขึ้น 2 ขบวน และเที่ยวล่อง 2 ขบวน
สถานที่สำคัญ.
สถานที่สำคัญที่อยู่ใกล้เคียงสถานีจุกเสม็ด คือที่ตั้งทางทหารของกองทัพเรือซึ่งตั้งอยู่ในบริเวณโดยรอบสถานี ได้แก่
นอกจากนี้ สถานีรถไฟจุกเสม็ดยังเป็นจุดหมายปลายทางด้านการท่องเที่ยวของนักท่องเที่ยวทั้งชาวไทยและชาวต่างประเทศ เนื่องจากอยู่ใกล้สถานที่ท่องเที่ยวหลายแห่งที่สำคัญ ได้แก่
หัวใจรักพิทักษ์เธอ

หัวใจรักพิทักษ์เธอ  เป็นละครโทรทัศน์ไทยแนวแอคชั่น–โรแมนติกคอมเมดี นำแสดงโดยวรรณรท สนธิไชยและภูภูมิ พงศ์ภาณุภาค ดัดแปลงมาจากละครโทรทัศน์เรื่องแม่คุณเอ๊ยฉบับปี พ.ศ. 2546 และพ.ศ. 2556 เรื่องราวความรักระหว่างเจ้านายสุดหล่อกับบอดี้การ์ดสาวสุดเท่ ออกอากาศทางช่องวัน 31 ทุกวันจันทร์และอังคาร เวลา 20.20 น. (เวลามาตรฐานไทย) ตั้งแต่วันที่ 2 พฤษภาคม ถึง 13 มิถุนายน พ.ศ. 2565
หมายเหตุ.
<templatestyles src="Reflist/styles.css" />